**Մարիա Ռոզա Մարկո Պոկետ** ( հունիսի 21, 1939(1939-06-21), Բարսելոնա, Իսպանիա), հայտնի է **Սալոմե** բեմական անունով ( Իսպաներեն: [saloˈme]), իսպանացի երգչուհի։

Ծնվել է Բարսելոնայում։ «Vivo cantando» երգով «Եվրատեսիլ 1969 երգի մրցույթ»-ում դարձել է 4 հաղթղներից մեկը։

Կենսագրություն
--------------

Կարիերան սկսել է Բարսելոնա ռադիոյում։ Այդ ժամանակից ի վեր նա շարունակել է իր երաժշտական կարիերան՝ այն համատեղելով հեռուստատեսային ելույթների հետ որպես հաղորդավար։ Ելույթ է ունեցել Ֆրենկ Սինատրայի հետ։ 1963 թվականին «Iberofón» և «Zafiro» ձայնագրման ընկերություններում նրան հաջողվել է ձայնագրել ավելի քան 40 երգ։ Նույն թվականին հաղթել է 5-րդ «Festival de la Canción Mediterránea de Barcelona» երաժշտական մրցույթում իր կատալոներեն «Se'n va anar» երգով։

Չորս տարի անց՝ 1967 թվականին Բարսելոնայի միջերկրածովային պարի 9-րդ փառատոնում կատալոնական *Com el vent* երգով ստացել է երկրորդ կարգի մրցանակ։ Նաև մասնակցել է Վալենսիայի և Դուերոյի փառատոներին, որտեղ արժանացել է լավագույն երգչուհու մրցանակին։ 1969 թվականին ամուսնացել է Սեբաստիան Գարսիայի հետ։ Ձայնագրել է բազմաթիվ երգեր ինչպես կատալոներեն, այնպես էլ իսպաներեն, որոնցից ամենահայտնիներն են՝ «Quinientas millas», «L'arbre», «Bésame mucho», «Com el vent», «L'emigrant», «Puedo morir mañana», «Isla del amor» և «Esperaré» երգերը։

1969 թվականին Մադրիդում կայացած երգի մրցույթում «Vivo cantando» երգով ներկայացրել Իսպանիան, երգը գրել է Մարիա Խոսե Սերատոն՝ Անիանո Ալկալդայի խոսքերով։ Առաջին մրցանակը կիսել է Լուլուի (Մեծ Բրիտանիա), Ֆրիդա Բոկարայի (Ֆրանսիա) և Լենի Քյուրի (Նիդեռլանդներ) հետ, ինչը մրցույթի պատմության մեջ միակ դեպքն էր, երբ մեկից ավելի մասնակիցներ շահել են մրցանակը։ Մրցանակը ստացել է «Եվրատեսիլի» երգի մրցույթի նախորդ հաղթողից՝ իսպանացի երգիչ Մասիելից։ Նրա զգեստը նախագծվել է Մանուել Պերտեգազի կողմից կշռում էր 14 կիլոգրամ և պատրաստված էր կավիճի գույնի փոքր ճենապակյա բալոններից, ինչպես նաև 1 կիլոգրամ կշռող երեք մանյակներից։ Սալոմեն ձայնագրել է «Vivo cantando»-ն ութ լեզուներով (իսպաներեն, կատալաներեն, բասկերեն, ֆրանսերեն, գերմաներեն, իտալերեն, անգլերեն և սերբախորվաթերեն)։

Ծանոթագրություններ
------------------

1. ↑  «Historia del Festival de la Canción Mediterránea: 1962»։ 6 November 2009
2. ↑  «Historia del Festival de la Canción Mediterránea: 1967»։ 15 December 2009
3. ↑  «Edición del domingo, 26 octubre 1969, página 29 - Hemeroteca - Lavanguardia.es»
4. ↑  «Salomé: "Ahora Eurovisión me aburre"»։ 28 March 2019

Արտաքին հղումներ
----------------

* Salomé Internet Movie Database կայքում
* Lyrics: "Vivo Cantando" (as performed in the contest)

| Պարգևներ և ձեռքբերումներ |
| --- |
| Նախորդող՝**Իսպանիա Իսպանիա Մասիել«Լա, Լա, Լա» երգով** | **Եվրատեսիլ երգի մրցույթի հաղթողներ**1969(Միացյալ Թագավորություն Միացյալ Թագավորություն Լուլուի, Ֆրանսիա Ֆրանսիա Ֆրիդա Բոկարայի և Նիդերլանդներ Նիդերլանդներ Լենի Քյուրի մասնակցությամբ) | Հաջորդող՝**Իռլանդիա Իռլանդիա Դանա Ռոզեմարի«Ամեն ինչի բոլոր տեսակները» երգով** |
| Նախորդող՝**Մասիել «Լա, Լա, Լա» երգով** | **Իսպանիան Եվրատեսիլ երգի մրցույթում**1969 | Հաջորդող՝**Խուլիո Իգլեսիաս«Գվենդոլյոնե» երգով** |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · MusicBrainz |
|  |
| Չափորոշչային վերահսկողություն | ISNI: 0000000424921533 · VIAF: 233001442 · WorldCat VIAF: 233001442 |

 |